|  |  |
| --- | --- |
|  | **8. Foglakozásterv** |
| **Korcsoport:** | második évfolyam  |
| **Témakör:** | A levegő  |
| **Célok:** | Komplex és a globális természetismereti gondolkodásmód fejlesztése a levegő fizikai tulajdonságának megfigyelésén keresztül, mozgásos utánzó játékokkal, érzékiszervi tapasztalások, tevékenységek segítségével. A természettudományos szemlélet gazdagítása irodalmi szövegekkel. A tanulók kognitív, affektív, pszichomotoros képességeinek fejlesztése célirányos tevékenységek végeztetésével képek memorizálása, rendszerezés, következtetések levonása, A kreativitás, fantázia fejlesztése. Az előzetes tapasztalatok aktivizálása, természettudományos ismeretek bővítése |
| **Téma, ismeretek**: | A levegő fizikai jellemzői: A levegő tulajdonságai *levegő (vízszintes) mozgása a szél, a szél erőssége, iránya*A levegő biológiai jellemzői a levegő útja |
| **Tantárgyi kapcsolatok** | magyar nyelv és irodalom, rajz, testnevelés, ének |
| **Előzetes tapasztalatok, tudás:** | Korábbi tapasztalatok a levegő mozgására, a levegő vízszintes mozgása a szél, a levegő felső légútja  |
| **Fejlesztett képességek, készségek:** | *Konvertáló képesség, a rész-egész viszony felismerése (hiányos rajzok kiegészítése)* *Rendszerező képesség: képek megfigyelése, a témával kapcsolatos ismeretek felelevenítése* *A levegő funkcionalitásának azonosítása;* *Ok-okozati összefüggések keresése, feltárása: a levegő fizikai, biológiai jellemzőiben**Asszociációs készség: a levegő vízszintes mozgása jellemzőinek kifejezése dramatikus elemekkel* |
| **Attitűdök** | Együttműködés erősítése, a természeti jelenségek iránti kíváncsiság felkeltése, érzelmi azonosulás a vizsgált jelenségekkel kapcsolatban, permanens sikerélmény biztosítás a pozitív hozzáállás kialakítása érdekébenA levegő mozgásának hatása a környezetre |
| **Időkeret** | 60 perc |
| **Ismeretek** | **Tanulói tevékenységek**  | **Tanítói tevékenység** | **Eszközök** | **Módszerek** | **Munka-formák** | **Megjegyzés** |
|  | **Ráhangolódás**  | A Szelek eredete című mese újbóli bemutatása | a mese szövege | tanítói közlés | frontális | **1. sz. melléklet**A szelek eredete -francia népmese <https://olvasovanevels.gportal.hu/gindex.php?pg=36488592&nid=6794888>  |
| levegő mozgásaszélerősségszélirány | **1. Ismétlés** A csoportok tagjai a kapott utasítások alapján, együttműködve dolgoznak. A beszámoló után még kiegészítik az elmondottakat. | **Tanítói instrukció** Minden csoport az asztalára kapja meg a feladatlapot, rajta a mese részlete, a hozzá tartozó feladattal. A 2. csoport a tanító közvetlen irányításával együtt dolgozik. | Minden csoport más- más feladatlapot kap  | megbeszélés tevékenykedte-tés mondatalkotás, feleletválasztás szószerkezetek magyarázata tanítói instrukció dramatikus játék | 4 fős kooperatív csoport munka egy kis-csoporttal tanítói  | **1. sz. mellékletek** feladatlapok a szöveg természetismeret központú feldolgozására 4 csoport *(egy feladatlapot akár két csoport is megkaphat)* A tanítóval dolgozó csoportban többen is lehetnek. |
|  | A szóvivők bemutatják a csoportfeladat megoldását. (*a szöveg időrendi sorrendjében)* A 2. csoport bemutatja a dramatikus játékát | Jöjjenek ki a szóvivők a táblához! Mutassák be a csoport munkáját!A **2.** csoport mutassa be, hogyan képzelik el a kapitány tetteit! |  | ellenőrzés értékelés magyarázat drámajáték | egyéni, frontális osztály-munka |  |
| halmaz csoportosítás szélerősség | Megkeresik, elolvassák a szókártyákat. Megállapítják a jelentésüket. | A széketek alá egy-egy szókártyát ragasztottam. Olvassátok el! Hozzátok ki a táblához azokat, amelyek a szélerősség fokozatai! Válasszuk ki, melyik legerősebb szél(orkán)!  | szókártyák | tanulói tevékenység megbeszélés | egyéni, frontális osztály-munka |  |
| halmaz csoportosítás csapadékfajták | Elolvassák a szókártyákat. Megállapítják a jelentésüket. | Mi van azokra a szókártyára írva, amelyeket nem hoztatok ki? (*csapadékfajták)*  | szókártyák | tanulói tevékenység megbeszélés | egyéni, frontális osztály-munka |  |
|  | A tanulók hátra lépnek az asztaltól. | Minden csoport asztalán meggyújt egy mécsest. Most ti lesztek a szél! | mécses | tanulói tevékenység | 4 fős kooperatív  |  |
|  | Megpróbálják elfújni a mécsest.Addig lépnek előre, amíg a gyertyát el nem tudják fújni. | Lépjetek hátra három lépést! Próbáljátok, elfújni a mécsest! Addig lépjetek előre, amíg el nem tudjátok fújni a mécsest!  |  | tanulói tevékenység kísérlet  | egyéni, kooperatív csoport munka |  |
|  | A tanulók elvégzik a kísérletet. | A tanító csoportonként újra meggyújtja a mécsest.Fújjátok ki úgy a levegőt, hogy a mécses lángja ne aludjon ki! Csak mozgassátok meg a lángot! |  | tanulói tevékenység kísérlet megbeszélés | egyéni, kooperatív csoport munka |  |
| szélerő hatása felső légút szájüreg orrüreg garat légcső tüdő | **Reflektálás**  A tanulók megfigyelései | Következtetések levonása, tanítói kérdések alapján:Honnan vettük a levegőt a láng elfújásához? *(tüdőből)*Hogy került a levegő a tüdőbe? (*a levegőből)*Hogy szívtad be a levegőt? *(orron, szájon keresztül)*Milyen változást vettél észre magadon? *(a mellkas emelkedése, erőkifejtés)* |  | tevékenység beszélgetés magyarázat | frontális munka | A kísérlet tapasztalatainak megbeszélése |
|  | A mondatok megfogalmazása | Csoportonként fogalmazzatok meg egy – egy mondatot a levegőről, a levegő mozgásáról! |  | beszélgetés, beszámoló | kooperatív csoport munka frontális |  |
|  | **Értékelés** A zene alatt a csoportok az asztal körül állva megpróbálják a lufikat úgy ütögetni, hogy a levegőben maradjon.  | Az egész foglalkozáson igazi kapitányok voltatok!Elfújtátok a mécseseket!Én ezekbe a lufikba befogtam a szelet. Próbáljátok a levegőben tartani! Idevarázsolom nektek a szél hangulatát is Szabó Lőrinc: Köd előttem, köd mögöttem című versének megzenésített változatával | A csoportszámnak megfelelő felfúlt lufi | játék | 4 fős kooperatív csoport munka | <https://www.youtube.com/watch?v=yrdpJvUI_zA>  |

**1. sz. Melléklet**

**A szelek eredete**

|  |
| --- |
| Egyszer egy kapitányt útnak indítottak a hajójával: menjen, keresse meg, hol laknak a szelek, s hozza el az óceánra őket. Mert abban az időben örökös szélcsend volt a tengeren, soha még egy könnyű kis fuvalom sem rebbent, a hajók csak evezővel haladhattak, és szegény matrózok majd belegebedtek a kemény húzásba.Mikor odaértek Szélországhoz, a kapitány egymaga ment ki a partra, nyakon csípett egy csomó szelet, zsákokba gyömöszölte őket, jól bekötötte a zsákok száját, aztán az egész zsákmányt berakatta a hajófenékre. A matrózoknak fogalmuk sem volt róla, miféle rakományt visznek: a kapitány szigorúan meghagyta nekik, hogy egy ujjal sem szabad a zsákokhoz nyúlniuk.Hazafelé utaztukban egy napon elunták magukat a matrózok, mert az égvilágon semmi munka nem akadt a fedélzeten.Az egyik azt mondta:- Kifúrja az oldalamat a kíváncsiság, ha nem tudom meg, miféle árut viszünk.- Nem szabad - mondta egy másik -, a kapitány megtiltotta.- Nem is fogja észrevenni! - erősködött az egyik matróz.- Éppen csak belekukkantok az egyik zsákba. aztán gyorsan újra bekötöm a száját.Azzal lement a hajó gyomrába, és kioldozta az egyik zsákot, éppen azt, amelyikbe a kapitány a délnyugati szelet zárta. Ahogy a madzag meglazult, a délnyugati szél egyszeriben kisurrant a résen, s egyetlen szempillantás alatt elkezdett fújni, s úgy fölkorbácsolta a tengert, hogy a hajó perdült egyet a levegőben, és ízzé-porrá törött. A többi zsák is kiszakadt, és a szelek sivítva elszaladtak. Szétszóródtak az óceánon, s azóta is ott tanyáznak. |

 *francia népmese*

**2. sz. melléklet**

**1. csoport**

Egyszer egy kapitányt útnak indítottak a hajójával: menjen, keresse meg, hol laknak a szelek, s hozza el az óceánra őket. Mert abban az időben örökös szélcsend volt a tengeren, soha még egy könnyű kis fuvalom sem rebbent, a hajók csak evezővel haladhattak, és szegény matrózok majd belegebedtek a kemény húzásba.

**Aláhúzással válaszolj a kérdésekre a mese alapján!**

|  |
| --- |
| **a) Kit indította útnak a hajóval?** |
| a kalózokat | a matrózokat | a kocsist | a kapitányt |
| **b) Miért kellett elindulnia a kapitánynak?** |
| figyelje meg az óceánt | keresse meg a szelet | hozza el a kincset | keresse meg a matrózokat |
| **c) Mi volt az oka, hogy a szelet kellett keresnie?** |
| ellopták a kalózok | bújócskáztak a szelek | örökös szélcsend volt | elbújtak a föld gyomrában |
| **d) Hogyan haladtak szél nélkül a vitorláshajóval?** |
| vontatóval | evezővel | tüdővel | sehogy sem haladtak |

**2. csoport**

Mikor **odaértek** **Szélországhoz**, a kapitány **egymaga ment ki** a partra, **nyakon csípett egy csomó szelet**, **zsákokba gyömöszölte** őket, jól **bekötötte a zsákok száját**, aztán az egész zsákmányt **berakatta a** **hajófenékre**.

A matrózoknak fogalmuk sem volt róla, miféle rakományt visznek: a kapitány **szigorúan meghagyta** nekik, hogy **egy ujjal sem szabad a zsákokhoz nyúlniuk.**

***Drámajáték a tanító közvetlen irányításával:***

*Tanítói utasítások:*

*Hogyan képzelitek el, amikor a kapitány nyakon csípte a csomó szelet?*

*Zsákokba gyömöszölte őket?*

*Bekötötte a zsákok száját?*

*Berakatta a hajófenékre?*

*Szigorúan meghagyta, egy újjal sem szabad hozzányúlni.*

**3. csoport**

Hazafelé utaztukban egy napon elunták magukat a matrózok, mert az égvilágon semmi munka nem akadt a fedélzeten.

Az egyik azt mondta:

- Kifúrja az oldalamat a kíváncsiság, ha nem tudom meg, miféle árut viszünk.

- Nem szabad - mondta egy másik -, a kapitány megtiltotta.

- Nem is fogja észrevenni! - erősködött az egyik matróz.

- Éppen csak belekukkantok az egyik zsákba. aztán gyorsan újra bekötöm a száját.

**Hogyan fejeznétek be a mondatokat? Húzzátok alá!**

|  |
| --- |
| a) |
|  | *nem akarta felébreszteni a szeleket.* |
| A kapitány azért tiltotta meg, hogy kibontsák a zsákot, mert | *csak magának akarta megtartani a szeleket.* |
|  | *félt attól, baj lesz, ha kiszabadulnak belőle a szelek.* |
| b)  |
|  | *kifúrta az oldalukat a kíváncsiság.* |
| A matrózok nem hallgattak a tiltásra, mert | *nem szerették a parancsolgatást.* |
|  | *hangokat hallottak a zsákokból.* |

**4. csoport**

Azzal lement a hajó gyomrába, és kioldozta az egyik zsákot, éppen azt, amelyikbe a kapitány a **délnyugati** **szelet** zárta. Ahogy a madzag meglazult, a délnyugati szél egyszeriben kisurrant a résen, s egyetlen **szempillantás alatt** elkezdett fújni, s úgy **fölkorbácsolta a tengert**, hogy a hajó perdült egyet a levegőben, és **ízzé-porrá törött**. A többi zsák is kiszakadt, és a **szelek sivítva elszaladtak**. **Szétszóródtak** az óceánon, s azóta is ott tanyáznak.

**1. Mit jelent? Írd a jelentések számát a kifejezésekhez!**

|  |  |  |
| --- | --- | --- |
| **\_\_\_\_ délnyugati** **szél** |  | 1. a szél égtáj szerinti iránya |
| **\_\_\_\_ szempillantás alatt** |  | 2. egy pillanat alatt |
| **\_\_\_\_ fölkorbácsolta a tengert** |  | 3. apró darabokra zúzódik |
| **\_\_\_\_ ízzé-porrá tört** |  | 4. a szelek messzire elsüvöltöttek  |
| **\_\_\_\_ szelek sivítva elszaladtak** |  | 5. hatalmas hullámokat kelt a vízen |

**2. Melléklet** *- szókártyák a legerősebb szél(orkán) kiválasztásához, a másik csoport meghatározásához (csapadékfajták)*

|  |  |
| --- | --- |
| **fuvalom** | **szellő** |
| **széllökés** | **szélvihar** |
| **légáramlás** | **szelecske** |
| **légvonat** | **förgeteg** |
| **huzat** | **orkán** |
| **eső** | **harmat** |
| **dér** | **köd** |
| **hó** | **zúzmara** |
| **jégeső** | **havaseső** |
| **jegeseső** | **ónoseső** |